Michel
ఆస్ట్రేలియా జట్టుకు మిచెల్‌ స్టార్క్‌ హెచ్చరిక
బెంగళూరు: టీమిండియా కెప్టెన్‌ కోహ్లీని ఆస్ట్రేలియా పేసర్‌ మిచెల్‌ స్టార్క్‌ దెబ్బతిన్న పులిలా అభివర్ణించాడు.బెంగళూరులో రెండవ టెస్టు నాలుగు రోజుల్లో మొదలవుతుందనగా స్టార్క్‌ తన జట్టు సభ్యులకు పరోక్షంగా హెచ్చరిక జారీ చేశాడు.కోహ్లీ క్లాసిక్‌ ఆటగాడు.ఈ ఏడాది ఇప్పటికే అతను కొన్ని వందల పరుగులు చేశాడు.అతను మరింత శక్తివంతంగా తిరిగివస్తాడు అని స్టార్క్‌ పేర్కొన్నాడు.ఒక టెస్టు గెలిచినంత మాత్రాన అయిపోలేదు.ఇంకా మూడు టెస్టులు ఉన్నాయి.
సిరీస్‌ను పక్కా చేసుకోవాలంటే ఇంకా ఆరుసార్లు కోహ్లీని ఔట్‌ చేయగలగాలి అని వివరించాడు.తొలి టెస్టు తొలి ఇన్నింగ్స్‌లో కోహ్లీ, స్టార్క్‌ బౌలింగ్‌లో వైడ్‌ అవుట్‌సైడ్‌ ది ఆఫ్‌ స్టంప్‌ బంతిని ఆడి ఫస్ట్‌ స్లిప్‌లో హాండ్స్‌కాంట్‌కు క్యాచ్‌ ఇచ్చి వెనుదిరిగాడు.కోహ్లీ,స్టార్క్‌ ఐపిఎల్‌లో రాయల్‌ చాలెంజర్స్‌ బెంగళూరు జట్టు సభ్యులు కావడం గమనార్హం.ఇరు జట్లు బెంగళూరు తరువాత రాంచీ, ధర్మశాలలో మరో రెండు టెస్టులు ఆడనున్నాయి.ఆస్ట్రేలియాతో జరిగిన మొదటి టెస్టు మ్యాచ్‌కు షేన్‌వార్న్‌ కామెంటేటర్‌గా వ్యవహరించాడు.అయితే వార్న్‌ బెంగళూరులో జరుగుతున్న సెకండ్‌ టెస్టు మ్యాచ్‌కు మాత్రం అందుబాటులో ఉండటం లేదు. దీంతో వార్న్‌ స్థానాన్ని బ్రెట్‌లీ భర్తీ చేయనున్నాడు. వార్న్‌ తనకున్న కాంట్రాక్ట్‌ నిమిత్తం లాస్‌ ఎంజిల్స్‌కు వెళ్లనున్నాడు.అయితే వార్న్‌ ట్విటర్‌లో బిసిసిఐ, స్టోర్‌ స్పోర్ట్స్‌ ఇండియాకు ధన్యవాదాలు తెలిపాడు.ఆస్ట్రేలియా డ్యాషింగ్‌ ఓపెనర్‌ డేవిడ్‌ వార్నర్‌ తాను ఎదుర్కొన్న కఠినమైన బౌలర్ల వివరాలను తెలిపాడు.ప్రపంచ వ్యాప్తంగా అన్ని జట్లపై తనదైన శైలిలో విరుచుకుపడ్డ వార్నర్‌ సోషల్‌ మీడియాలో ఒక అభిమాని అడిగిన ప్రశ్నకు సమాధానమిచ్చాడు.తన క్రికెట్‌ కెరీర్‌లో ఎదుర్కొన్న కఠినమైన బౌలర్లు డెయిల్‌ స్టెయిన్‌,మార్కె మార్కెల్‌ అని వివరించాడు. వీరిరువురు దక్షిణాఫ్రికా బౌలర్లు కావడం విశేషం.